Derek André Bjølgerud

Derek André Bjølgerud (født 27. september 1983) er en norsk journalist. Han jobber som redaksjonsleder for TV2 sin nyhetsredaksjon i Oslo. Han har tidligere jobbet som nyhetsredaktør i P4 Radio Hele Norge. 

I P4 Radio Hele Norge rykket han opp fra stillingen som nyhetssjef og overtok som nyhetsredaktør etter André Winje Arntzen i september 2011. Bjølgerud hadde imidlertid vært knyttet til P4-nyhetene siden 2006, men har også arbeidet for NRK Sporten og VG-nett. 
Han har sin utdannelse i journalistikk fra Høyskolen i Volda.

Bjølgerud har vært programleder for VG Netts tv-satsing «Kick Off». Dette var Norges første faste nett-tv-program, som handlet om fotball og ble spilt inn i London i 2006.

De siste årene har han imidlertid satset på nyheter, og har jobbet både som reporter, nyhetssjef og nyhetsredaktør i P4, samt som frontsjef og nå redaksjonsleder i TV2.

Referanser

Kilder 
 radioassistant.com: Derek André Bjølgerud
 na24.no/propaganda: Klatrer oppover i P4
https://www.medier24.no/artikler/derek-andre-bjolgerud-33-rykker-opp-og-blir-leder-for-tv-2s-storste-redaksjon-sjekk-resten-av-den-nye-ledergruppa-her/365158

Norske journalister
Norske redaktører